Die jaar 1996 was 'n skrikkeljaar wat volgens die Gregoriaanse kalender op 'n Maandag begin het. Dit was die 96ste jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad. 1 Januarie – Slowenië betree die Sentraal-Europese Vryehandelsooreenkoms. 19 Januarie – CAF se Afrikanasiesbeker skop af in Johannesburg, Suid-Afrika. 3 Februarie – Laaste wedstryd van die Afrikanasiesbeker word in Johannesburg gespeel en deur Suid-Afrika gewen. 14 Februarie–17 Maart – Die 6de Krieketwêreldbeker word in Indië, Pakistan en Sri Lanka aangebied en deur Sri Lanka gewen. 11 Mei – 'n DC-9 van die Amerikaanse laekosteredery ValuJet Airlines stort by Miami in die moerasgebied van die Everglades Nasionale Park, Florida, neer: 109 insittendes sterf. 17 Julie – Die Gemeenskap van Portugese Lande word deur Angola, Brasilië, Guinee-Bissau, Kaap Verde, Mosambiek, Portugal en São Tomé en Príncipe in Lissabon gestig. 19 Julie-4 Augustus – Die 26ste Olimpiese Somerspele word in Atlanta, Verenigde State van Amerika, aangebied.